CELEX: C2005/229/17
Language: hu
Date: 2005-09-17 00:00:00
Title: C-283/05. sz. ügy: Az Oberster Gerichtshof 2005. június 30-i végzésével az ASML Netherlands BV kontra SEMIS Semiconductor Industry Services GmbH ügyben benyújtott előzetes döntéshozatal iránti kérelem

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/8
            
         Az Oberster Gerichtshof 2005. június 30-i végzésével az ASML Netherlands BV kontra SEMIS Semiconductor Industry Services GmbH ügyben benyújtott előzetes döntéshozatal iránti kérelem
   (C-283/05. sz. ügy)
   (2005/C 229/17)
   Az eljárás nyelve: német
   Az Oberster Gerichtshof 2005. június 30-i végzésével, amely 2005. július 14-én érkezett a Bíróság Hivatalához, az ASML Netherlands BV kontra Semis Semiconductor Industry Services GmbH ügyben előzetes döntéshozatal iránti kérelmet nyújtott be az Európai Közösségek Bíróságához.
   Az Oberster Gerichtshof a következő kérdésekről kéri a Bíróság döntését:
   
               1)
            
            
               Úgy kell-e értelmezni a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (a továbbiakban: rendelet) (1) 34. cikke 2. pontjának azon fordulatát, hogy „kivéve, ha az alperes elmulasztotta a határozatot megtámadó eljárás kezdeményezését, annak ellenére, hogy lehetősége lett volna rá”, hogy ez a „lehetőség” mindenképpen feltételezi azt, hogy az alperesnek a kézbesítésre vonatkozó szabályoknak megfelelően, szabályszerűen kézbesítették az egyik tagállamban hozott, a keresetnek helyt adó mulasztási ítélet kiadmányát?
            
         
               2)
            
            
               Amennyiben az első kérdésre adott válasz nemleges:
               Ahhoz, hogy tudomást szerezzen a jogorvoslat benyújtásának lehetőségéről és ezáltal megvalósítsa a rendelet 34. cikkének 2. pontja szerinti, az elismerést kizáró ok alóli kivétel alkalmazhatóságának elsődleges feltételét, az 'S-Hertogenbosch-i Landesgericht által 2004. június 16-án hozott mulasztási ítélet Ausztria vonatkozásában történő végrehajthatóvá nyilvánítására és végrehajthatóvá nyilvánított külföldi végrehajtási jogcím alapján történő végrehajtás engedélyezésére irányuló kérelemről hozott határozat kiadmányának kézbesítése alapján már utána kellett volna járnia az ellenérdekű és kötelezett félnek (= alperes a jogcímül szolgáló eljárásban) egyrészt az ítélet meglétének, másrészt pedig annak, hogy létezik-e az ítélet államának jogrendszere szerint olyan jogorvoslat, amellyel (adott esetben) megtámadhatja ezt az ítéletet?
            
         
      (1)  HL L 012., 1. o., magyar nyelvű különkiadás 19. fejezet, 4. kötet, 42. o.